"Tuld ma tulin viskama maa peale." Luuka 12:49
One Way - Üks tee
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Nii algas One Way saade.
Nagu tavaliselt, toodab saadet misjoniühendus One Way Mission.
Tere tulemast saatesse!
Tänases õpetusosas räägib Tapani Suonto Jeesusest.
Enne Tapanit näeme aga Matti loo,
mis räägib lisaks Mati elule ka One Way meestetööst.
- Sealt sa tuledki. Rõõm näha sind.
- Tervist, tervist! - Tere.
- Sinu siinolekust on juba paar aastat möödas.
Räägi ise Kimmole oma elust, ta ei tunne sind veel.
- Tere. Olen 27-aastane Matti.
Tahan rääkida teile oma elust ja mida Jeesus on teinud minu elus.
Algan sellest, et sündisin peres, kus tarbiti palju alkoholi,
esines vägivalda ja mul puudus turvatunne.
Mind ei hoitud armastavas süles ja igatsesin seda väga.
Leidsin lohutust uimastitest.
8-aastaselt alustasin nuusutamist,
veidi hiljem hakkasin alkoholi jooma.
12-aastaselt olin juba täielik alkohoolik
ja elu liikus kiiresti allamäge.
12-aastaselt kogesin ka vaimset ärkamist.
Ema saatis mind nelipühi koguduse suvelaagrisse.
Tegin seal otsuse, kuid see kestis vaid kojujõudmiseni.
Mul ei olnud mingit tuge ja sõbrad pilkasid,
et preester Matti tuleb ja õnnistab.
Minu vaimne elu vajus kokku ja jätkasin veelgi hullemini
endist joomist ning inimeste peksmist.
Jõudsin nii sügavale, et kogesin end pidevalt
midagi valesti tegevat.
See ahistas ja mu sees kasvas valu.
Väga raske oli olla.
- Kas võib keegi mõista, kas võib keegi taibata,
mida tegi Ta, kui palju pidi kannatama
sinu eest, kannatas, et päästa sind ...
Siis sekkus mu ellu taas Jumal.
Ta pani mind olukorda, kus narkomaanidest sõbrad
jätsid mind maha ja jäin täiesti üksi.
Mõtlesin, mis mul üldse alles on?
Ühiskond on hüljanud, pere on hüljanud,
sugulased on hüljanud, kõik on mind juba hüljanud.
Kogesin sajaprotsendilist hülgamist ja mul polnud enam mingit väärtust.
Ainsateks sõpradeks olid ussikesed mullas.
See oli kõik, mis mul oli.
Ohkasin Jumala poole, et kui sa mind veel kuuled,
võta mind tagasi ja anna mulle mingi turvaline koht,
kus saan puhata, kus saan pea padjale panna
ega pea kartma, et keegi mind pussitab
või juhtub midagi muud sarnast.
Ma ei tea, kas möödus nädal või mõned päevad,
aga läksin narkouimas nelipühi kirikusse.
Seal küsiti kohe alguses, kes tahab oma ellu muutust?
Tõstsin käe. Tahtsin oma ellu muutust.
Üks mees tuli minuga rääkima. Rääkisin talle oma loo.
Ta küsis, kas oleksin valmis võõrutusravile minema?
Vastasin, et kasvõi kohe.
Ta käskis mul enne kaineks saada ja seejärel pääseksin ravile.
Ütlesin, et homseni siis ja leppisime asjas kokku.
Homne päev tuli ja viis mind Espoosse, Kallvikisse.
Kallvik on misjoniühenduse One Way Mission'i rahastatud
8-kohaline meeste majutusteenistus, mis tegutseb kristlikel alustel.
Seetõttu on vaimsete asjade esile tõstmine
väga oluline osa meie tegevusest.
Seda on näha ka meie nädalaprogrammis.
Lühidalt - tahame anda igale elanikule võimaluse
leida uus elu Kristuses, kes valitseb ka uimasti-
ja teiste sõltuvuste üle.
Kallvikis oli parajasti nii palju mehi,
et mind majutati punasesse majakesse.
Kui seal üksi palvetasin, murdusin Jumala ees
ja lammutasin kõik müürid.
Kallis Taevaisa, tahan anda sulle kogu oma elu.
Mul pole enam midagi kaotada, olen juba kõik kaotanud.
Aitäh, et saan jätta end üleni sulle.
Sellest peale algas minu pikk muutumisprotsess.
Käisin "Espoo Ankrus" pool aastat ravil
ja Kallvikis sain kasvada turvalises keskkonnas,
käia koguduses, kust leidsin ka abikaasa.
Abiellusime ja ei läinudki kaua, kui meile sündis poeglaps,
väike armas pojake, kelle eest me nüüd hoolitseme.
Seda kõike on Jumal mu elus teinud -
Ta vabastas mind ravimitest, andis terve mõistuse, südamerahu,
vabastas mind hirmudest ja ängistustest.
Issand on minu jaoks kõik korraldanud.
See oli arstilegi suureks tunnistuseks.
Ta küsis, kuidas saan ilma ravimiteta olla?
Ütlesin, et ei tea.
Mõtlesin hetke ja ütlesin, et olen palunud Jumalat
Jeesuse nimel ja olen saanud abi.
Arst oli veidi aega vait ja ütles, et nii see käib.
Meile võib tulla kliendiks mitmete kanalite kaudu.
Suur osa inimestest tuleb One Way enda tegevuse kaudu.
Reedeti korraldatakse Helsingis evangeelseid õhtukoosolekuid,
kus kohatakse ka palju abivajajaid.
Soovijaile antakse võimalus
tulla meie vabatahtlike toel töötavasse kodusse,
kus nädalavahetuse kestel on võimalik kaaluda
oma valmisolekut pikemaks sinnajäämiseks.
See on üks võimalus.
Tihenenud on ka koostöö linnaga, peamiselt Helsingi ja Espooga.
Sotsiaalametist ja võõrutusjaamadest helistatakse meile samuti tihti
ning pakutakse elanikeks inimesi, kellele peetakse sobivaks
Kallviki taolist uimastitevaba majutusteenust.
Vahel helistatakse ka haiglaist ja vanglaist.
Kallviki tulija peab otsustama esiteks uimastitevaba elu kasuks.
Tahame tagada igale elanikule turvalise elukeskkonna,
mis toetab uimastitevaba elu ja et igaühel oleks siin rahulik.
Lisaks sellele kohustub elanik tegelema teatud töökohustustega.
Pärast meile saabumist,
on igal inimesel kohustus ka oma elu maha rahustada.
Kallviki nädal koosneb erinevatest tegevustest.
Kindlaksmääratud aegadel toimuvad teatud tegevused -
ühine hommikupalve, alustame ühiselt hommikut,
tööajad, söögipausid,
oma aeg on ka aruteludel ja ühistel asjaajamisreisidel.
Lisaks on meil iga nädal laupäeviti ühine üritus,
kus osalevad kõik elanikud ja ka külalisi väljastpoolt.
Lisaks sellele on meestel ka oma vaba aeg,
kui nad teevad, mida ise tahavad.
Palgalisi töötajaid on Kallvikis kaks,
kuid lisaks on suur hulk pühendunud vabatahtlikke,
kes on suures osas meie endised elanikud,
kes on eluga edasi pääsenud, annavad töösse oma panuse
ja tahavad julgustada meie uusi elanikke.
Isegi kui teeme tööd väheste jõuvarudega,
peame vastu, kuna näeme, kuidas paljud tõusevad jalule
ka kõige võimatumatest olukordadest,
leiavad uue lootuse ja tahavad seda ka teistele jagada.
See annab jõudu, kui teame, et töö ei ole asjatu.
Olen saanud teenida One Ways vabatahtlikuna koguduses -
aitan kaasa helipuldis.
Kõigis koguduse tegemistes on mind kohe omaks võetud
ja teenima lubatud.
Olen selle eest väga tänulik ja teen nii palju, kui jaksan.
One Way Missioni meestetöö sai alguse 1984. aastal
Reede Kristusele tööst.
Hetkel tegutseb kolm meestekodu: Reedekodu, Kallviki mõis
ja Elmeri-kodu.
Info: +358 9 8502 0808 www.onewaymission.fi
Selline oli Matti lugu.
One Way Mission aitab abivajavaid mehi ja ka naisi.
Meil on pealinna piirkonnas kaks naistekodu
ja kolm meestekodu.
Nüüd on käes õpetuse järg.
Õpetab Tapani Suonto ja teemaks on Jeesus.
Matteuse evangeeliumi 1. peatükis, salmis 21 öeldakse:
"Sa pead temale nimeks panema Jeesus,
sest ta vabastab oma rahva nende pattudest."
Juudid ootasid kunagi Piiblis ennustatud Messiat,
kes hakkab valitsema ja teeb Iisraelist suure
ja võimsa riigi;
Messiast, kes teeb nad rikkaks ja mõjuvõimsaks.
Nad said Messia, kuid ta oli Jeesus, Päästja.
Milline pettumus! Ta ei kõlvanudki juutidele.
Tänagi on Jeesus paljudele juutidele sõimusõna.
Kole sõna, millest nad ei taha midagi kuulda.
Kui ingel ilmutas Joosepile esimese sõnumi tulevasest Messiast,
rääkis ta üksnes Jeesusest.
"Pead temale nimeks panema Jeesus."
Jumala ilmutatud rõõmusõnum algab Jeesusega,
mitte Kristusega, vaid lihakssaanud Jeesusega.
Keegi võib küsida, mis tähtsust sel on,
kas see pole mitte sama asi?
Kristus on aunimi, mis tähendab Messiast, Võitut.
Jeesus tähendab Päästjat.
"Pead temale nimeks panema Jeesus, sest ta päästab oma rahva
nende pattudest."
Maailmas on miljoneid jumalaid.
Ainuüksi meie tööpõllul Indias on neid juba mitu miljonit,
keegi pole suutnud neid isegi täpselt kokku lugeda.
Soomes räägivad inimesed meeleldi Jumalast,
nagu ka mujal maailmas.
See on huvitav kõneteema, kuid inimesed võõrastavad Jeesust.
Juudid ootasid Kristust, Võitut, suurt võitud Messiast,
kuid said Päästja Jeesuse.
Maailm häbeneb Jeesust. Jeesus ei kõlba.
Jeesus ütles ise, et kui Ta ei oleks tulnud,
ei oleks neil pattu,
nüüd pole neil oma pattu aga millegagi vabandada.
Kui tunnistame Jeesust, muutume nendeks,
keda peaks päästma.
Muutume vaesemaist vaeseiks, kui ütleme, et usume Jeesust.
Samas tunnistame ka oma patusust.
Me ei saa elu ja veel vähem surmaga hakkama
ilma Jeesuseta. Vajame Tema abi.
Kus Jeesus astub areenile, murtakse inimese uhkus.
Tõde ja tõelisus astuvad lavale ja inimese uhkus ei kannata seda.
Jumal tuli inimeste juurde Jeesuses.
Ta tuli keset kõike eluvalu Jeesuses.
Ta tuli meie kõige koledamate salajaste pattude reaalsusse
ja võttis ka need endale.
Ta ei ole vaid juutidele lubatud suur kardetav Messias, valitseja,
president, keiser või sõjapealik - nii oleks tahtnud juudid teda näha,
kuid Ta tuli Jeesuses, kinnitamata millegagi nende uhkust,
vaid murdis selle ja näitas neile tõelisust, tõde,
inimese läbimädanenud olekut ja pattu.
Maailmas on miljoneid jumalaid, kuid nad pole päästjad.
Nad on niinimetatud võitud, hirmuäratavad, suured valitsejad,
keda peab kartma ja lepitama.
Indi peaminister ohverdas teel tööreisile
maopesal maojumalale piima.
Seda jumalat peab lepitama, et ta õnnistaks rahvast.
Kuid meil on Jeesus, meil on Päästja.
Mida ütleb Jeesus tohutuis patuahelais elavaile inimestele,
kelle süda on täis mõrvu, hoorust, ebajumalateenistust, jumalapilget?
Mida ta ütleb sellistele inimestele?
Ta ütleb: Laske mul päästa.
Andke oma patud, ahistused, haigused, probleemid mulle.
Ta ei mõista hukka, vaid palub luba päästa.
Et ta võiks olla ka sinu Päästja, kes elad sügaval patu ahelais.
Jeesus ise ütles, et Ta ei tulnud maailma üle kohut mõistma,
vaid et maailm Tema läbi päästetud saaks.
Oled kindlasti täheldanud, et avaliku elu tegelased -
sportlased, poliitikud ja teised,
kui nad jäävad avalikult vahele pettuse ja valega,
tekib hirmus skandaal.
Paljud on kaotanud ühe päevaga kõik.
Paljud ei ole seda talunud ja on oma elu lõpetanud.
Millest see sõltub?
Patt on alati tohutu häbi ja inimesel on raske häbi taluda.
Ka häbi, mida oleme kõik ühel või teisel moel kogenud,
on Jeesus Kolgatal ära kandnud, kuna Ta on meie Päästja.
Sedagi ei pea sa enam kandma.
Ta võttis su häbigi oma õlgadele.
Piibel ütleb, et ta oli niisugune, kelle pealt silmnägu ära pööratakse,
põlatud ja me ei hoolinud temast.
Meie häbi pärast.
Kui astud Taevariiki, ei kanna sa seal enam häbi,
vaid Kristuse au.
Ta võttis selle osa, mis kuulus sulle,
et sina saaksid selle osa, mis kuulus Temale.
Ta võttis sinu patud, et sina saaksid Tema õigsuse.
Ta võttis sinu häbi, et sina saaksid Tema au.
Ta võttis sinu valu, et sina saaksid Tema tervise.
Ta võttis sinu ängistuse, et sina saaksid Tema rahu.
Ta võttis sinu lootusetuse, et sina saaksid Tema lootuse.
Ta võttis sinu väljavaadete puuduse, et sina saaksid vaadata
Tema taevaseid igavesi vaatepilte.
Kas mõistad, millest ma räägin?
Selline on meie Päästja.
Paljud muretsevad oma elu pärast.
Paljud kannavad süükoormaid.
Paulus ütleb: unustage see mis on seljataga
ja sirutuge selle poole, mis on ees.
Meil on tänu Jeesusele luba unustada kõik.
Sa ei pea kandma oma häbi.
Paljud inimesed on murtud oma mineviku häbi tõttu.
Sa pead sellest loobuma, Jeesus on selle ära kandnud.
Sulle kuulub Kristuse au.
Oled teel igavese au poole.
Sul on Päästja, kes on sind vabastanud kõigest,
andnud sulle uue tuleviku, uue positsiooni, uue au.
Meil on täna Jeesus, meil on Päästja,
sügavale südame varjatud valudesse tulev Jumala Poeg,
kes hoolib vaestest ja nende muredest.
Peetrus kirjutab: alanduge siis Jumala vägeva käe alla,
et ta ülendaks teid omal ajal.
Heitke kõik mure tema peale, sest tema peab hoolt teie eest.
Jeesus tahab, et heidaksime kõik mured
ja koormad Tema peale, kuna Tema on meie Päästja
ja Tema hoolitseb meie eest.
Kord aastaid tagasi olime perega teel purjetama.
Moonakott kaasas läksime purjeka poole
ja imestasin, et selle lipuvarrast ei olnud kuskil näha.
Mida lähemale jõudsime, seda veidram vaatepilt oli.
Kohale jõudes nägime, et paat oli uppunud.
Sinna oli tekkinud väike auk ja see oli öö jooksul vee alla vajunud,
üksnes nina oli veel kai küljes kinni.
Mootor ja kogu ülejäänud paat oli põhjas vee all.
Kui seda keset oma puhkepäeva nägin, käisin mööda kaid edasi-tagasi
ja oigasin: Jeesus, Jeesus, Jeesus.
Ma ei osanud midagi muud teha.
Hiljem märkasin, et teiselpool kaid
parandas üks mees oma paati ning ilmselt imestas,
et üks käib edasi-tagasi ja oigab: Jeesus, Jeesus.
Olen rõõmus, et minu reaktsioon elu valudes ja võitlustes,
või mida iganes ma kohtan, on selline.
Eile sai raha otsa ja vajasin Jeesust.
Üleeile lagunes autol sidur ja siis valutas pea
ja nüüd on paat uppunud ja taas ma vajan Jeesust.
Jeesus, sa näed, kui palju ma sind vajan.
Jeesus tuligi just selleks, et olla meie Päästja.
Pead temale nimeks panema Jeesus, Päästja.
Jumal tuli keset kõike elu valu Jeesuses.
Ta tuli, et olla sinu isiklik Päästja nii väikestes kui suurtes muredes.
Seepärast tahan öelda, et lase Tal olla see,
milleks Ta tuli ja mis Ta tahab olla.
Jaga oma elu ahistused, kurbused, hirmud ja rõõmud Temaga,
ja elu on palju lihtsam.
Mida enam sa oma murede ja mägedega Jeesust koormad,
seda rõõmsam Ta on.
Mida rohkem sa Jeesust kõigi oma muredega koormad,
seda enam Jeesus rõõmustab.
Ta tuli, et olla sinu Päästja.
Mida rohkem sa neid muresid ise kannad, ilma Talle loovutamata,
seda rohkem Püha Vaim kurvastab.
Ta tahab näha sind vabana. Sellepärast ta andiski end ristile,
et olla sinu isiklik Päästja.
Võid küsida, kuidas see käib?
Olen mitu korda rääkinud, kuidas seda ise teen.
Ma lihtsalt ei jaksa elada, kui ma ei loovuta oma koormaid Talle.
Kui mingit koormat kohtan, ja neid tuleb iga päev,
telefonikõnesid ja muresid kogu maailmast,
ja need võivad olla üsna dramaatilised.
Kord sain kõne Malawist, et Mac on röövitud
ega teata, kas ta eluski on.
Esimesena palvetasin: Issand, sa näed meie olukorda.
Annan selle olukorra, oma vastutuse ja koorma sinu kätte.
Aitäh, et sina hoolitsed Maci eest.
Mina ei suuda tema eest hoolitseda.
Ega mitte kellegi teie eest. See on liiga raske.
Tahan loovutada need kõik Jeesusele, kuna Tema jaksab neid kanda.
Tahan olla koormatest vaba.
See ei tähenda, et olen ükskõikne, vaid seda, et see on Jumala tahe.
See on sõnakuulelikkus ja ma pean seda tegema.
Kui tihti olen tahtnud koguda su lapsi
nagu kanaema oma poegi oma tiibade alla.
Ta tahab olla meile kui kanaema, kes kogub oma pojad
ja hoolitseb nende eest, kes armastab oma lapsi.
Piibel ütleb:
Heitke kõik oma mure tema peale, sest Ta peab hoolt teie eest.
Pange tähele taeva linde: nad ei külva ega lõika
ega pane kokku aitadesse, ja teie taevane Isa toidab neid.
Eks teie ole palju enam kui nemad?
Aga kes teist võib muretsemisega oma pikkusele ühegi küünra jätkata?
Jeesus paneb sellele väga suurt rõhku.
Me ei tohiks millegi pärast muretseda,
kuna ta on kandnud isegi meie patud ja häbi.
Ei ole midagi, mille pärast peaksime muretsema.
Nagu ütlesin - mida enam sa Teda koormad,
seda õnnelikum Ta on.
Paljud on võtnud One Way Missioni töös vastutust.
Viimastel aastatel on vastutajate hulk võimsalt kasvanud
nii Soomes kui mitmeis maailma paigus.
Selle tulemusel kannavad paljud üht või teist muret.
Ühed muretsevad majanduse pärast, teised töö kasvu pärast
ja raskustest oma valdkonnas ja vastutusalal.
Paljud on täheldanud, Jumala riigi töö õnnestumine
ei ole iseenesestmõistetav. Vahel võib ka halvasti minna.
Need ei ole meie mured, vaid Jeesuse mured.
Olen 28 aastat õppinud koormate looovutamist Jeesusele
One Way Missioni töös ja nüüd on teiste kord seda õppida.
Ise jätkan samuti seda võitlust iga päev.
Tahan täna rõhutada, et sa pead selle õppetunni omandama.
Sa pead õppima loovutama koormaid Jeesusele.
See ei ole mingi klishee, millest aeg-ajalt jutlustatakse
ja seejärel jätkatakse elu nagu varemgi.
Vastasel juhul me ei jaksa. Me ei jaksa koormaid kanda.
Me ei jaksa Issandat teenida.
Piibel ütleb siin varem, et jumalasulaselt oodatakse ustavust.
Jeesus ütles, et peame olema ustavad kuni surmani.
Kuidas jaksame olla ustavad keset raevutsevat maailmatormi?
Jaksame, kui mõistame ja usume, et meil on Jeesus.
Meil on Päästja, kes on tulnud vabastama sind
kõigist sinu koormaist. Need kuuluvad Temale.
Peame olema Talle kuulekad ja loovutame koormad Temale
ega muretse ja kanna neid pidevalt ise.
Peame õppima elama nii, et me ei armasta oma muresid.
Mind vaevab, ahistab ja ärritab igasugune mure,
mistõttu tahan neist kiiresti vabaneda.
See ei ole alati lihtne.
Kuid see on ainus viis tasakaalu säilitamiseks.
Võidud Jumala riigis saavutatakse südameis,
südame tasandil.
Kui me südame tasandil usus ei kasva,
ei kasva me ka konkreetselt ega tooda konkreetselt enam vilja.
Jumal ei taha anda meile õnnistusi, mis võivad muutuda meile needuseks.
Ta ei taha usaldada meile selliseid koormaid ja ülesandeid,
mis meid murravad.
Kui me ei oska loovutada oma koormaid Temale,
kui me ei usu, mida Piibel ütleb, et Jumal on saatnud meile Päästja,
kes on vabastanud meid kõigist pattudest, koormaist ja muredest.
Kord aastaid tagasi meie töö alguses, oli meil Reedekodus ravil üks mees.
Seal tulid paljud usule ja seegi noor vend,
tänavalt tulnud alkohoolik, oli usule tulnud
ja temast oli saanud meile suur õnnistus.
Ta oli hea ehitusmees ja aitas paljudes ülesannetes.
Paljud rõõmustasid tema ja Jumala ime üle,
mis tema elus oli toimunud.
Ühel päeval tegi ta vea ja otsustas veel ühe korra juua.
Ta suri sellel teekonnal.
See oli paljudele nii suur löök, et mitmed teisedki
olid peaaegu suremas.
Mõni oli seetõttu lausa kuu aega haiguslehel,
et see oli nii muserdav, valus ja masendav.
Nad ei jaksanud enam tööd teha.
Meie töös on surnud nii mõnigi, keda oleme aidanud.
Meie ümber on kogu aeg erinevaid tragöödiaid.
Need jätavad sügavaid jälgi.
Me ei jaksa nendega elada, kui me ei loovuta neid Jeesusele.
Tihti elame oma elu sümpaatia kaudu.
Sümpaatia erineb empaatiast.
Sümpaatiat kirjeldatakse vahel nii, et kui inimene kukub merre,
hüppab teine järgi ja mõlemad hukkuvad.
Empaatia on see, et kui keegi kukub merre,
viskame talle päästerõnga ja aitame ta sealt välja.
Nii peaksimegi elama - empaatiaga.
Inimeste aitamine ei eelda, et peaksime hüppama nendega
samasse sohu, lootusetusse ja muresse,
vaid anname need mured Jeesusele.
Peame kasvama usus ja selles protsessis
ning selles võitlema.
Seepärast on meil Jeesus, mitte üksnes Kristus,
võitud Kuningate Kuningas, vaid meil on Päästja.
Sinu ja minu isiklik Päästja.
Piibel ütleb: Olge ikka rõõmsad Issandas!
Mõned peavad seda käsku võimatuks,
et kõik peavad hakkama hüplema ja rõõmustama lihas.
Mõned üritavadki seda ja meil võib olla vaimsel turul
vägev pidu, rõõmu ja ilutsemist otsekui lihas.
Kuidas me aga tõeliselt rõõmustame?
Mitte omas jõus, vaid Jeesuses.
Rõõmustage aina Issandas!
Sa võid rõõmustada Temas, isegi keset muret.
On alati põhjust rõõmustada, kui mõistad, et sul on Päästja.
Koormad, mured ja patud on Tema õlgadel
ja mis sel juhul meile jääb? Vabadus rõõmustada Issandas.
Kõik lõpeb hästi. Tema on meie Päästja ja Lunastaja.
Seepärast võime rõõmustada Temas ka mure päevadel.
See ei ole vaid religioosne klishee, vaid reaalsus neile, kes usuvad.
Selleks meid ongi kutsutud.
On nii lahe, et Jeesusele ei pea midagi seletama.
Piibel ütleb, et Ta on olnud kõiges kiusatud nagu meiegi,
kuid ometi ilma patuta.
Jeesus teab, kus sa oled.
Enne, kui jõuad muredest rääkidagi, Ta juba teab.
Ta teab, mis on toimunud.
Jeesus ei ole välisvaatleja, vaid saatusekaaslane.
Ta on olnud seal, kus sina oled, juba enne sind.
Ta on kannatanud kõiki kiusatusi ja ahistust nagu meiegi,
mistõttu Ta halastab ja aitab, kuna Ta on olnud kõiges kiusatud
nagu meiegi tänapäeval.
Seepärast suudab Ta halastada, kuna Ta mõistab sind.
Kahtleme tihti Tema armastuses.
Aga kui mõtleme Piiblile sellest perspektiivist,
siis mida enamat oleks Jeesus võinud meie heaks teha,
kui Ta tuli Päästjana maailma?
Ta tegi kõik, kuna Ta armastas meid.
Jeesus on Päästja, kuna Ta armastab sind.
Lugesin nooruspõlves raamatut "Kartsast kantslisse".
Olen seda lugu mitu korda rääkinud.
Kui olin raamatu läbi lugenud, istusin hilja õhtul voodiäärel
ja palvetasin: Jeesus, kui oled olemas,
tee minustki selline Aake Lahti, et minagi võiksin rääkida
sinu armastusest. Aamen.
Hakkasin pükse jalast ära võtma ja äkitselt vuhises ülevalt mu ülle
tohutu armastus.
See oli nii murdev armastus, olin sellest nii ümbritsetud,
et tundus nagu läheksin sellest lõhki.
Mul tekkis tungiv vajadus äratada kõik naabrid,
helistada nende uksekella ja öelda, kui palju ma neid armastan,
ja kuidas Jeesus armastab.
See kestis mõnda aega.
Ülistasin tõstetud kätega elutoas seinale riputatud risti ees Jeesust
ning mõistsin, et armastan Jeesust ja Jeesus armastab mind.
Ma ei olnud kunagi näinud kedagi käsi tõstvat ja Jumalat ülistavat,
aga need tõusid iseenesest.
Armastus, mida siis 12-13-aastasena kogesin,
oli selline, et kui see oleks edasi kestnud,
oleksin võinud selle kätte surra.
Paljud teisedki on öelnud, et on kord kogenud Jumala armastust,
ja on tundunud, et seda ei jaksa kanda.
See on midagi nii suurt ja purustavat,
et me ei suuda seista Tema armastuse ees,
vaid peame selle omandama usu kaudu.
Jeesus on Päästja, kuna Ta armastab meid.
Tänu sellele armastusele võime elada igavesti.
Kui hiljem nooruseas usule tulin, mõistsin,
mida tähendab usule tulla ja Jeesust järgida.
Kui Püha Vaim esimest korda tuli,
ei olnud mul aimugi, millega on tegemist.
Kui armastustunne tasapisi õnneks vähenes
ja minust sai normaalne inimene, mõtlesin,
et Jumal läks samuti minema.
Siis tulin usule ja mõistsin peagi, et kuulun kellelegi teisele.
Armastus võitis mind endale.
"Või te ei tea, et teie ihu on teie sees oleva Püha Vaimu tempel,
kelle te olete saanud Jumalalt, ja et te ei ole iseeneste omad?"
On suur õnnistus, et oleme Jeesuse Kristuse omad.
See on ka üheks põhjuseks, miks me ei muretse oma elu pärast,
kuna kuulume teisele.
Võime muretseda igasuguste asjade pärast.
Toon ühe väikese näite neist muredest.
Needki on minu elust juba tuttavad.
Paljudele on suureks mureks see, et ei ole leidnud omale abikaasat.
Mõistan seda muret hästi.
Kui olin noor, tuli aeg, kui hakkasin mõtlema,
et kuidas oleks, kui abielluks, aga kus mu naine on?
Jätsin selle kohe Issanda kätte ega käinud ühest kogudusest teise,
et endale naist leida, nagu paljud on teinud.
Otsisin Issandat ja jätsin selle täiesti Jumalale.
Kui Jumal tahab, küll Ta juhatab mulle naise.
Kuulun teisele.
Siin on mu elu, Issand, tee, mida tahad.
Nii juhtuski, et evangeliseerides mööda Soomet sõites,
läksin kord Ilomantsis ühe eramaja trepist üles,
oli trepil ilus, noor, heledapäine naine.
Ta võttis meid vastu ja tervitas meid
ning Püha Vaim ütles mulle,
et peagi võtab ta sind vastu teie oma kodu trepil.
Juhtuski nii, et hiljem armusime, abiellusime
ja Annest sai mu naine.
On hea anda kõik elu vajadused ja unistusedki Temale.
Tema teab, mis meile kasuks tuleb.
Me ei pea kinni hoidma oma elust ja unistustest,
vaid Päästjast.
Peame otsima esimesena Teda,
jätma kõik mured, puudused ja südamevaevad Jeesusele,
sest Ta armastab sind ja tahab sulle head.
See on tänaseks kõik. Aitäh, et olid meiega!
Loodetavasti kohtume nädala pärast!
Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui käesolev saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi